Die Atherton Plato (Engels: Atherton Tablelands) is 'n vrugbare plato wat deel vorm van die Great Dividing Range in Queensland, Australië. Dit is wes tot suid-suidwes binnelands vanaf Cairns geleë, diep in die trope maar sy hoë ligging gee daaraan 'n klimaat wat dit geskik maak vir melkboerdery. Die gebied beslaan 'n oppervlakte van ongeveer 32 000 km² met 'n gemiddelde hoogte van tussen 600 tot 900 m bo seevlak.
Die hoofrivier wat oor die plato vloei is die Barron-rivier wat deur die Tinaroo meer opgedam is om besproeingsboerdery te bevorder.
John Atherton was dan ook die persoon wat tin daar ontdek het. 'n Toeloop van myners het op hierdie ontdekking gevolg. Die bou van 'n pad deur die plato het 'n tweede toeloop tot gevolg gehad, naamlik die houtkappers wat op soek was na die gesogte rooi seder van die reënwoud. Alhoewel tin die aanvanklike rede was waarom Atherton gevestig is, bestaan die dorp deesdae hoofsaaklik as gevolg van die bosboubedrywighede in die gebied.
Hoensbroek is 'n stad in die Nederlandse munisipaliteit Heerlen, geleë in die provinsie Limburg. Die plek het 19 915 inwoners in 2012 en het 'n bekende kasteel binne sy stadsgrense: Kasteel Hoensbroek. In 2011 was hierdie kasteel die mees besoekte museum in die provinsie.